Dominikada 15 kishi “Mariya” to‘foni qurboni bo‘ldi

Dominikada kamida 15 kishi “Mariya” to‘foni qurboni bo‘ldi. Bu haqda mamlakat bosh vaziri Ruzvelt Skerrit ma’lum qildi, deya xabar beradi “Interfaks”.

To‘fon Dominikaga 19-sentabrda yopirildi. O‘shanda Skerrit Facebook’da qarorgohining tomi uchib ketgani, o‘zini esa qutqarishlariga to‘g‘ri kelgani haqida yozgandi.
Dominikadan so‘ng to‘fon Fransiyaning dengizorti hududi — Gvadelupa oroli, keyin esa Puerto-Rikoga yopirildi.
Gvadelupada bir kishi halok bo‘ldi, Puerto-Rikoda esa orol butkul elektr energiyasidan uzildi.